open-index/open-wikipedia-markdown huggingface dataset:
ইনসাইড দ্য ডেথ স্কোয়াড

***ইনসাইড দ্য ডেথ স্কোয়াড*** এছাড়াও ***ডেথ স্কোয়াড: ইনসাইড বাংলাদেশ’স র‍্যাপিড অ্যাকশন ব্যাটালিয়ন*** নামে পরিচিত হচ্ছে ডয়চে ভেলে এবং নেত্র নিউজ-এর যৌথ প্রযোজনায় নির্মিত একটি প্রামাণ্যচিত্র, যা বাংলাদেশের র‍্যাপিড অ্যাকশন ব্যাটালিয়নের (র‍্যাব) বিরুদ্ধে উত্থাপিত বিচারবহির্ভূত হত্যা এবং মানবাধিকার লঙ্ঘনের অভিযোগের অনুসন্ধান করে।

এই প্রামাণ্যচিত্রে র‍্যাবের সাবেক সদস্য, প্রত্যক্ষদর্শী এবং মানবাধিকার কর্মীদের সাক্ষাৎকার দেখানো হয়েছে। এতে অভিযোগপত্রভুক্ত হত্যাকাণ্ডের ফুটেজ এবং ভুক্তভোগীদের পরিবারের সদস্যদের বক্তব্যও অন্তর্ভুক্ত রয়েছে। র‍্যাবের বিরুদ্ধে দীর্ঘদিন ধরেই বিচারবহির্ভূত হত্যাকাণ্ড ও মানবাধিকার লঙ্ঘনের অভিযোগ রয়েছে। প্রামাণ্যচিত্রটি র‍্যাবের ব্যবহৃত বিভিন্ন কৌশল—যেমন: নির্যাতন, গুম এবং বিচারবহির্ভূত হত্যাকাণ্ড—উপস্থাপন করে এবং রাষ্ট্রীয় সহিংসতা ও মানবাধিকারের সুরক্ষায় সরকারের ভূমিকা নিয়ে গুরুত্বপূর্ণ প্রশ্ন তোলে।
## তথ্যসূত্র

## বহিঃসংযোগ
*  

বিষয়শ্রেণী:র‍‍্যাপিড অ্যাকশন ব্যাটালিয়ন
বিষয়শ্রেণী:২০২৩-এর চলচ্চিত্র
বিষয়শ্রেণী:বাংলাদেশ সম্পর্কিত প্রামাণ্যচিত্র
বিষয়শ্রেণী:বাংলাদেশ আওয়ামী লীগের কেলেঙ্কারি
বিষয়শ্রেণী:বাংলাদেশের রাজনৈতিক কেলেঙ্কারি
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:বাংলাদেশ আওয়ামী লীগের ইতিহাস
বিষয়শ্রেণী:২০২৩-এর ইউটিউব ভিডিও
জেন্ডারফেইল

**জেন্ডারফেইল** হল বি ওকলি দ্বারা তৈরি একটি প্রকাশনা এবং প্রোগ্রামিং উদ্যোগ যা একটি আন্তঃসংযোগমূলক, কুইয়ার দৃষ্টিকোণ থেকে প্রকল্পগুলিকে উৎসাহিত করার চেষ্টা করে। এই প্রকল্পগুলি "প্রতিরোধের সীমাহীন রূপ হিসেবে উগ্র কোমলতা" এই স্লোগানটি দিয়ে একত্রে আবদ্ধ। প্রকাশনাটি বর্তমানে নিউ ইয়র্কের ব্রুকলিনে অবস্থিত। ২০২০ সালের ১৬ই এপ্রিল, তারিখে *কনডে নাস্ট ট্র্যাভেলারে* প্রকাশিত "পাঁচটি বরোতে সেরা জিনিস সম্পর্কে আমাদের প্রিয় নিউ ইয়র্কবাসীরা" শীর্ষক একটি প্রবন্ধে, কিউরেটর লিগ্যাসি রাসেল জেন্ডারফেইলকে নিউ ইয়র্কের তাদের প্রিয় জিনিসগুলির মধ্যে একটি হিসাবে উল্লেখ করেছেন।

## প্রদর্শনী এবং অনুষ্ঠান
জেন্ডারফেইল বিভিন্ন গ্যালারি, প্রদর্শনী এবং প্রোগ্রামে অংশ নেয়। এগুলির মধ্যে আছে এ. আই. আর. গ্যালারিতে নারীবাদী ও কুইয়ার আর্ট বই মেলা, ২০২০, মোমা পিএস১ (অতীত ও ভবিষ্যত কল্পকাহিনী, ২০১৮), দ্য ইন্টারন্যাশনাল সেন্টার অফ ফটোগ্রাফি (কুইয়ারিং দ্য কালেকশন, ২০১৮), দ্য উইলিয়ামস কলেজ মিউজিয়াম অফ আর্ট (কুইয়ার জাইনস: আ কনভারসেশন অ্যান্ড ওয়ার্কশপ ২০১৯) সেডিমেন্ট আর্টস (জেন্ডারফেইল আর্কাইভ প্রজেক্ট, ২০১৮), ইএফএ প্রজেক্ট স্পেস (এন্ডলেস এডিশনস বাইএনিয়াল, ২০১৮) এবং বুক কালচারে (২০১৮) সমসাময়িক শিল্পীদের বই সম্মেলন। *ভোগ ইতালিয়ার* জানুয়ারি ২০২০ সংখ্যায় সাংবাদিক লরা ট্যাকারির "ফেইলিওর ই আন পো' রিনাসেরে" শিরোনামের একটি নিবন্ধের মাধ্যমে জেন্ডারফেইল প্রকাশিত হয়েছিল। জেন্ডারফেইল ২০২১ সালে সেন্টার ফর বুক আর্টসে *"ইমপারফেক্ট আর্কাইভিং / আর্কাইভিং অ্যাজ প্র্যাকটিস"* শিরোনামে একটি রিডিং রুম তৈরি করে।

## প্রকাশনা প্রকল্প
জেন্ডারফেইলের প্রকাশনাগুলি "দখল নেয়ার কৌশল ব্যবহার করে প্রচলিত সাহিত্য বা সংস্কৃতি ধারাকে বিকৃত করে, তাকে 'দূষিত' করে, কিন্তু একই সঙ্গে অবমূল্যায়িত ও প্রান্তিক পরিচয়গুলোর দৃশ্যমানতাও বাড়ায়।" *দ্য ডেইলি বিস্টের* লাইন লুসিয়ান জেন্ডারফেইলকে "একটি উদ্ভাবনী প্ল্যাটফর্ম হিসেবে উল্লেখ করেছেন, যেসব সমকামী ও ট্রান্স এবং কৃষ্ণাঙ্গ মানুষ শিল্পের মাধ্যমে তাদের মতামত প্রকাশ করতে চায়, তাদের প্রতিনিধিত্ব করে"।

২০১৮ সালের অক্টোবরে, জেন্ডারফেইল *"অ্যান অ্যান্থোলজি অফ ফেইলিওর"* প্রকাশ করে, যেখানে ম্যানুয়েল আর্টুরো আব্রেউ, আমেরিকান শিল্পী, সাশা কোস্টানজা-চক, ডেমিয়ান দিনিয়াঝি', জোহানা হেদভা, নিকোল কিলিয়ান, আন্দ্রেয়া লিউ, বি ওকলি, নেট পাইপার, সেবল এলিস স্মিথ, অলোক বৈদ-মেনন এবং অগাস্টিন জেগার্সের প্রবন্ধ অন্তর্ভুক্ত রয়েছে। প্রিন্টেড ম্যাটার তাদের বইয়ের দোকানের একটি তাক জেন্ডারফেইল থেকে প্রকাশিত বইয়ের প্রদর্শনের জন্য উৎসর্গ করেছে। জেন্ডারফেইলের কিছু প্রকল্প ডিজিটাল রূপে পাওয়া যায়, যেমন *"রিমেম্বার দেয়ার নেম"*। এখানে ২০১৬ সাল থেকে খুন হওয়া প্রতিটি ট্রান্স ব্যক্তির স্মৃতিচারণ করা হয়েছে।

২০১৯ সালে জেন্ডারফেইল শিল্পী লেক্স ব্রাউনের *কনশাসনেস* প্রকাশ করে। তাদের *জেন্ডারফেইল রিডার ১* বইটি আউটটিভির ২০১৯ সালের ১৯টি সেরা পঠিত বইয়ের মধ্যে একটি হিসেবে মনোনীত হয়েছে।

## তথ্যসূত্র

## বহিঃসংযোগ

* 

বিষয়শ্রেণী:মার্কিন প্রকাশনা কোম্পানি
বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
২০২৫ আইসিসি পুরুষ টি২০ বিশ্বকাপ আমেরিকা বাছাইপর্ব (অন্তিম পর্ব)

**২০২৫ আইসিসি পুরুষ টি২০ বিশ্বকাপ আমেরিকা বাছাইপর্ব (অন্তিম পর্ব)** হল ২০২৬ আইসিসি পুরুষ টি২০ বিশ্বকাপ প্রতিযোগিতার জন্য আমেরিকা অঞ্চলের বাছাইপর্বের অন্তিম পর্যায়ের প্রতিযোগিতা, যা ১৫ থেকে ২১ জুন ২০২৫ পর্যন্ত কানাডায় আয়োজিত হয়েছিল।

এই অঞ্চলের মার্কিন যুক্তরাষ্ট্র জাতীয় ক্রিকেট দল এবং ওয়েস্ট ইন্ডিজ ক্রিকেট দল ২০২৪ বিশ্বকাপের সুপার এইটে ওঠার সুবাদে সরাসরি সুযোগ লাভ করেছে। এই প্রতিযোগিতার বিজয়ী দল বিশ্বকাপে অংশগ্রহণ করতে পারবে।

## দল
;সরাসরি উত্তীর্ণ দল
* 
* 

## প্রস্তুতিমূলক ম্যাচ (নো ফ্রিলস সিরিজ)

----

----

----

----

## পয়েন্ট তালিকা


## সূচি

----

----

----

----

----

----

----

----

----

----

----

## তথ্যসূত্র

## বহিঃসংযোগ
* Series tournament in ESPNcricinfo (No Frills series)
* Series tournament in ESPNcricinfo (Qualifier)

বিষয়শ্রেণী:২০২৬ আইসিসি পুরুষ টি২০ বিশ্বকাপ বাছাইপর্ব
দ্য পিংক প্যান্থারস

**দ্য পিংক প্যান্থারস পেট্রোল** (প্রায়শই ছোট করে **পিংক প্যান্থারস** বলা হয়) ছিল নিউ ইয়র্ক সিটিতে অবস্থিত একটি বেসামরিক টহল দল। ১৯৯০ সালের গ্রীষ্মে ম্যানহাটনের ওয়েস্ট ভিলেজে এলজিবিটি-বিরোধী সহিংসতা মোকাবিলা করার জন্য কুইয়ার নেশনের সদস্যরা এটির প্রতিষ্ঠা করেছিল। সেই সময় নিউ ইয়র্ক সিটিতে সমকামীদের উপর নিয়মিতভাবে রাস্তায় নির্যাতন চলত। সংগঠনটির লোগো ছিল গোলাপী ত্রিভুজ যার মধ্যে একটি থাবার ছাপ ছিল।

জেরি ওয়েলস এই সংগঠনটি প্রতিষ্ঠা করেছিলেন। প্রতিষ্ঠার পরপরই এটি প্রায় ১৫০ জন সদস্য নিয়োগ করে। সদস্যরা সমকামী এলাকায় পায়ে হেঁটে টহল দেওয়ার জন্য দলে দলে সংগঠিত হয়। এই টহল দলগুলি আক্রমণকারীদের ভয় দেখানোর জন্য বাঁশি বাজাত, এবং কিছু দল সাহায্যের জন্য ডাকতে নাগরিকদের ব্যান্ড রেডিও বহন করত। প্রয়োজনে তারা পুলিশের সহায়তা চাইত। কারুর ওপর আক্রমণের ক্ষেত্রে, তারা আক্রান্তকে রক্ষা করার জন্য হস্তক্ষেপ করত। ওয়েলস ব্যাখ্যা করেছেন যে জনসাধারণের ধারণা ছিল কোনও পরিণাম ছাড়াই যে কেউ সমকামীদের ওপর শারীরিকভাবে আক্রমণ করতে পারে কিন্তু সমকামী সম্প্রদায় আর এই আচরণ সহ্য করবে না।

১৯৯১ সালে পিঙ্ক প্যান্থার কার্টুনের স্বত্বাধিকারী এমজিএম পিকচার্স তাদের বিরুদ্ধে সফলভাবে মামলা করলে তারা কুখ্যাতি লাভ করে। এই নজরদারি দলটি এমন এলাকাগুলিতে টহল দিত যেখানে এলজিবিটিকিউ লোকেদের ওপর প্রচুর সংখ্যায় দলগতভাবে আক্রমণ হত। নিউ ইয়র্ক সিটিতে, যেখানে পিঙ্ক প্যান্থার্স প্রতিষ্ঠিত হয়েছিল, সেখানে এই টহলগুলি সাধারণত ইস্ট এবং ওয়েস্ট ভিলেজ অঞ্চলে দেওয়া হত। সেন্ট্রাল পার্কের জঙ্গলযুক্ত এলাকায় বেশ কিছু টহল দেওয়া হত।

## আরও দেখুন

* ব্ল্যাক প্যান্থার পার্টি
* হোয়াইট প্যান্থার পার্টি
* রেইনবো কোয়ালিশন
* এলজিবিটি অধিকার সংগঠনের তালিকা
* গোলাপী পুঁজিবাদ

## তথ্যসূত্র

## আরও দেখুন

* এমজিএম-পাথে কমিউনিকেশনস বনাম পিঙ্ক প্যান্থার পেট্রোল, ১৯৯১ সালের মামলা

## বহিঃসংযোগ

* lespantheresroses.org (ফরাসি/ইংরেজি সাইট)

বিষয়শ্রেণী:ব্ল্যাক প্যান্থার পার্টি
বিষয়শ্রেণী:আন্তর্জাতিক এলজিবিটিকিউ রাজনৈতিক ওকালতি গোষ্ঠী
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
লাবণ্যপ্রভা বসু

**লাবণ্যপ্রভা বসু** (বিবাহের পরে লাবণ্যপ্রভা সরকার ) ( ? - ১৯১৯)  ছিলেন ব্রিটিশ ভারতের একজন বিদুষী লেখিকা যিনি উচ্চাঙ্গের শিশুপত্রিকা মুকুল-এর সম্পাদনা করেছেন শেষ তিন বছর। 

## জীবনী
লাবণ্যপ্রভা বসুর জন্ম ব্রিটিশ ভারতের অধুনা বাংলাদেশের বিক্রমপুরের রাঢ়িখাল গ্রামে। তার পিতা ব্রাহ্ম ধর্মাবলম্বী ভগবানচন্দ্র বসু তখন ছিলেন ময়মনসিংহ জিলা স্কুলের প্রধান শিক্ষক। মাতা বামাসুন্দরী বসু। লাবণ্যপ্রভা তার মাতাপিতার পাঁচ কন্যা সন্তানের মধ্যে ছিলেন তৃতীয়। বিশ্ববিশ্রুত পদার্থবিজ্ঞানী আচার্য জগদীশচন্দ্র বসু ছিলেন তার অনুজ। ১৯০৭ খ্রিস্টাব্দের চিকিৎসক হেমচন্দ্র সরকারের সঙ্গে লাবণ্যপ্রভার বিবাহ হয় এবং জীবনের দীর্ঘসময় সাহিত্যসেবায় নিয়োজিত ছিলেন।  প্রাত্যহিক জীবনে ধর্ম সাধনা তথা ধর্মীয় বিশ্বাস ও নীতিমালার আলোকে জীবনযাপনে, ঈশ্বরোপাসনায়, আত্ম উন্নতি এবং আধ্যাত্মিক লক্ষ্য অর্জনের সুবিধার্থে তিনি লিপির আকারে সংকলিত করেন ‘দৈনিক’ শীর্ষক গ্রন্থ যার প্রথমার্ধ ও উত্তরার্ধ প্রকাশিত হয় যথাক্রমে ১৮৯৯ এবং ১৯০১ খ্রিস্টাব্দে। এর ফলে বহু ধর্মপ্রাণ মানুষ উপকৃত হন। এছাড়াও তিনি রচনা করেন-

* *নীতি কথা*
* *গৃহের কথা*
* *শ্রদ্ধায় স্মরণ* (১৯১২)
* *পরিণয়*
* *কবি ও কাব্যের কথা*
* *পৌরাণিক কাহিনী* ১ম খণ্ড মহাভারত এবং ২য় খণ্ড রামায়ণ
* *আনন্দমোহন বসুর দৈনিক জীবনী* (দুটি খণ্ড)

তাঁর রচনাগুলি বহুল পঠিত ছিল এবং বাংলা সাহিত্যে একটি বিশেষ স্থান অধিকার করে। 

তিনি গত তিন বছর ধরে সুপরিচিত মাসিক শিশুতোষ পত্রিকা 'মুকুল' সম্পাদনা করেছেন।

লাবণ্যপ্রভা ১৯১৯ সালে মারা যান।

## তথ্যসূত্র

বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:ঢাকা জেলার ব্যক্তি
বিষয়শ্রেণী:১৯১৯-এ মৃত্যু
বিষয়শ্রেণী:ভারতীয় লেখিকা
মেলোক্সিক্যাম

**মেলোক্সিক্যাম** বা **মোবিক** একটি প্রদাহ বিরোধী অ-স্টেরয়েড ওষুধ, যা বাতজনিত রোগ, অস্টিওআর্থ্রাইটিস ব্যথা এবং প্রদাহের চিকিৎসায় ব্যবহৃত হয়। এটি মুখের মাধ্যমে অথবা শিরায় ইনজেকশনের মাধ্যমে ব্যবহার করা হয়। এটি যতটা সম্ভব কম সময়ের জন্য এবং কম মাত্রায় ব্যবহার করার পরামর্শ দেওয়া হয়।

সাধারণ পার্শ্বপ্রতিক্রিয়ার মধ্যে রয়েছে পেটে ব্যথা, মাথাব্যথা, মাথা ঘোরা, ফোলাভাব এবং ফুসকুড়ি। গুরুতর পার্শ্বপ্রতিক্রিয়ার মধ্যে হৃদরোগ, স্ট্রোক, কিডনির সমস্যা এবং পেপটিক আলসার অন্তর্ভুক্ত থাকতে পারে। এটি গর্ভাবস্থার তৃতীয় ত্রৈমাসিকে ব্যবহারের পরামর্শ দেওয়া হয় না। এটি সাইক্লোঅক্সিজেনেস-১ (কক্স-১) ব্লক করার চেয়ে সাইক্লোঅক্সিজেনেস-২ (কক্স-২) কে বেশি ব্লক করে। এটি অক্সিক্যাম পরিবারের রাসায়নিক পদার্থ এবং পিরোক্সিক্যামের সাথে ঘনিষ্ঠভাবে সম্পর্কিত।

মেলোক্সিক্যাম ১৯৭৭ সালে পেটেন্ট করা হয় এবং ২০০০ সালে মার্কিন যুক্তরাষ্ট্রে চিকিৎসায় ব্যবহারের জন্য অনুমোদিত হয়। এটি তৈরি করেছিল বোহরিংগার ইঙ্গেলহাইম। এটি জেনেরিক ড্রাগ হিসেবে পাওয়া যায়।  মার্কিন যুক্তরাষ্ট্রে প্রতি ডোজের পাইকারি মূল্য ০.০২ মার্কিন ডলারের কম।  যুক্তরাজ্যে এর দাম প্রায় ০.১৩ পাউন্ড। ২০১৭ সালে এটি মার্কিন যুক্তরাষ্ট্রে ১৯ লক্ষের বেশি প্রেসক্রিপশনে ৩৮তম সর্বাধিক নির্ধারিত ওষুধ ছিল।

## তথ্যসূত্র

বিষয়শ্রেণী:কার্বক্সামাইড
বিষয়শ্রেণী:প্রদাহ বিরোধী অ-স্টেরয়েড ওষুধ
ডোরিয়ান সোসাইটি

**ডোরিয়ান সোসাইটি** (১৯৬২-১৯৮৮) ছিল সমকামী পুরুষদের জন্য নিউজিল্যান্ডের প্রথম সংগঠন।  এটি ১৯৬২ সালের ২৭ মে সিস কুগ, জন ম্যাককে, ব্রেট রন্সলি এবং ক্লদ ট্যানারসহ একদল পুরুষ দ্বারা প্রতিষ্ঠিত হয়। এরাই পরবর্তীতে সোসাইটির সভাপতি-চেয়ারম্যান নির্বাচিত হন।  এটি মূলত একটি সামাজিক সংগঠন ছিল, যা রাজনৈতিক কর্মকাণ্ড এড়িয়ে চলত। ১৯৬৩ সালে এটি আইন সংস্কারের দিকে প্রথম পদক্ষেপ নেয়। এটি একটি আইনি উপসংগঠন গঠন করে, যা বই ও অন্যান্য উৎস সংগ্রহ করে।  এটি তার সদস্যদের আইনি পরামর্শও প্রদান করে থাকে। ১৯৬৭ সালে এটি ইংলিশ হোমোসেক্সুয়াল ল রিফর্ম সোসাইটি এবং অ্যালবানি ট্রাস্টের কাছ থেকে সেখানে সংঘটিত আইনগত পরিবর্তনের বিষয়ে পরামর্শ চায়। এর ফলে আইন সংস্কারের জন্য নিবেদিতপ্রাণ নিউজিল্যান্ড সমাজের জন্ম হয়। এর প্রথম প্রকল্প ছিল ৭৫ জন বিশিষ্ট নাগরিকের স্বাক্ষরিত একটি আবেদনপত্র, যা ১৯৬৮ সালে সংসদে উপস্থাপিত হয় (এবং প্রত্যাখ্যাত হয়)।

## ওলফেনডেন অ্যাসোসিয়েশন
সমকামী আইন সংস্কারের পক্ষে কাজ করার জন্য একটি সমাজ গঠনের লক্ষ্যে ১৯৬৭ সালের ১৭ এপ্রিল ওয়েলিংটনে এক জনসভায় প্রায় ১৫০ জন লোক উপস্থিত ছিলেন। এটি ব্যারন জন ওলফেনডেনের নামানুসারে নিজেদেরকে ওলফেনডেন অ্যাসোসিয়েশন নামে অভিহিত করে। এটি ১৯৫৭ সালের প্রতিবেদনে যুক্তরাজ্যে সমকামিতাকে অপরাধমুক্ত করার সুপারিশ করে, কিন্তু শীঘ্রই এটি নিউজিল্যান্ড সমকামী আইন সংস্কার সমিতিতে পরিণত হয়। প্রাক্তন গভর্নর-জেনারেল লর্ড কোভামকে এর পৃষ্ঠপোষক হওয়ার জন্য আমন্ত্রণ জানানো হয়। সমাজের সচিব জ্যাক গুডউইনের কাছে লেখা তার চিঠিতে পৃষ্ঠপোষকতা হ্রাসের বিষয়টি স্পষ্টভাবে উল্লেখ করা হয়েছে এবং একটি সাধারণ মনোভাব প্রকাশ করা হয়েছে: "এই লোকেরা মানসিকভাবে ততটাই অসুস্থ যতটা অসুস্থ গুটিবসন্তে আক্রান্ত ব্যক্তিরা। এই অপরাধকে বৈধতা দেওয়ার পুরো সমস্যাটি আমার কাছে রোগটি কতটা সংক্রামক তার উপর নির্ভর করে বলে মনে হয়।"

## তথ্যসূত্র

## বহিঃসংযোগ
* AIM25   
* সমকামী ও নারী-সমকামী আর্কাইভ
* "মেটস অ্যান্ড লাভার্স" - বই
* সমকামী অধিকারের উপর মেহিউ দলের সংগ্রহ    . ১৯৬৪-১৯৯৯। ৯.১৫ ঘনফুট (২১টি বাক্স, ১টি উল্লম্ব ফাইল এবং ১টি বড় আকারের ফোল্ডার) ওয়াশিংটন বিশ্ববিদ্যালয়ের পাঠাগারের বিশেষ সংগ্রহশালা।

বিষয়শ্রেণী:সমকামী পুরুষদের সংগঠন
ফ্রেডেরিক পনসনবি, বেসবরোর তৃতীয় আর্ল

**বেসবোরোর তৃতীয় আর্ল ফ্রেডেরিক পনসনবি** (২৪ জানুয়ারি ১৭৫৮ - ৩ ফেব্রুয়ারি ১৮৪৪), ১৭৫৮ থেকে ১৭৯৩ সাল পর্যন্ত **ভিসকাউন্ট ডানকানন** স্টাইল করেছিলেন, তিনি ছিলেন একজন অ্যাংলো-আইরিশ লর্ড।

## পটভূমি
পনসনবি ছিলেন ভিসকাউন্ট ডানকানন (যিনি ১৭৫৮ সালের জুলাই মাসে বেসবরোর দ্বিতীয় আর্ল হিসেবে উত্তরাধিকারী হন) এবং ডেভনশায়ারের তৃতীয় ডিউকের কন্যা লেডি ক্যারোলিন ক্যাভেন্ডিশের জ্যেষ্ঠ পুত্র। ১৭৯৩ সালে তিনি তার বাবার উপাধি লাভ করেন। তিনি অক্সফোর্ডের ক্রাইস্ট চার্চে শিক্ষা লাভ করেন এবং মাস্টার অফ আর্টস এবং ডক্টর অফ সিভিল ল ডিগ্রি অর্জন করেন।

ভিসকাউন্ট ডানকানন হিসেবে তিনি ১৭৮০ সাল থেকে তার পিতার প্রথম রাজ্যে উত্তরাধিকার সূত্রে আসার আগ পর্যন্ত ন্যারেসবোরোর সদস্য হিসেবে হাউস অফ কমন্সে ছিলেন। তিনি ১৭৮২-১৭৮৩ সালে অ্যাডমিরালটির একজন লর্ড ছিলেন।

## তথ্যসূত্র

## বহিঃসংযোগ
*

বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬
বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০
বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪
বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:লর্ড অফ অ্যাডমিরালটি
বিষয়শ্রেণী:পনসনবি পরিবার
বিষয়শ্রেণী:১৮৪৪-এ মৃত্যু
বিষয়শ্রেণী:১৭৫৮-এ জন্ম
পিটার এমেরি

**স্যার পিটার ফ্র্যাঙ্ক হ্যানিবল এমেরি** (২৭ ফেব্রুয়ারি ১৯২৬ - ৯ ডিসেম্বর ২০০৪) ছিলেন একজন ব্রিটিশ কনজারভেটিভ পার্টির রাজনীতিবিদ।

এমেরি হর্নসি বরো কাউন্সিলের একজন কাউন্সিলর ছিলেন, আবাসন কমিটির সভাপতিত্ব করতেন। তিনি একজন স্কুল গভর্নর এবং লন্ডন মিউনিসিপ্যাল সোসাইটির নির্বাহী কমিটির সদস্য ছিলেন।

## সংসদীয় কর্মজীবন
১৯৫১ সালের সাধারণ নির্বাচনে তিনি পপলার এবং লিংকন থেকে সংসদে দাঁড়িয়েছিলেন, তবে তিনি সফল হননি। ১৯৫৯ সালের সাধারণ নির্বাচনে তিনি প্রথম সংসদে আসন লাভ করেন, যখন তিনি বিখ্যাতভাবে ট্রেড ইউনিয়নবাদী ইয়ান মিকার্ডোকে - যার ইউনিয়নের এমেরি সদস্য ছিলেন  - তার রিডিং আসন থেকে বহিষ্কার করেন। তিনি বো গ্রুপের প্রতিষ্ঠাতা সদস্য হন। ১৯৬৪ সালের সাধারণ নির্বাচনে তার সংখ্যাগরিষ্ঠতা ছিল মাত্র ১০ ভোট।

১৯৬৬ সালের সাধারণ নির্বাচনে রিডিংয়ে পরাজিত হওয়ার পর এমেরি পরের বছর হনিটনে উপনির্বাচনে জয়লাভ করে ফিরে আসেন। ২০০১ সালের সাধারণ নির্বাচনে পদত্যাগ করার আগ পর্যন্ত তিনি ওই আসন এবং এর উত্তরসূরী পূর্ব ডেভনের প্রতিনিধিত্ব করেছিলেন। তিনি মোট ৪০ বছর সংসদে দায়িত্ব পালন করেছিলেন। ১৯৯৩ সালে তাকে প্রিভি কাউন্সেলর করা হয়।

এমেরি তার দীর্ঘ রাজনৈতিক জীবনের বেশিরভাগ সময় একজন ব্যাকবেঞ্চার হিসেবে কাটিয়েছেন। যদিও তিনি এডওয়ার্ড হিথের অধীনে একজন জুনিয়র জ্বালানি মন্ত্রী হিসেবে দায়িত্ব পালন করেছিলেন, যার মধ্যে কুখ্যাত তিন দিনের সপ্তাহের তত্ত্বাবধান অন্তর্ভুক্ত ছিল এবং তার শেষ মেয়াদে, ১৯২২ সালের শক্তিশালী কমিটির কোষাধ্যক্ষ হিসেবে দায়িত্ব পালন করেছিলেন। এমেরি একজন ফ্রিম্যাসন ছিলেন।

## তথ্যসূত্র

## বহিঃসংযোগ
* 

বিষয়শ্রেণী:যুক্তরাজ্যের সংসদ সদস্য ১৯৯৭-২০০১
বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭
বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২
বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭
বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩
বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯
বিষয়শ্রেণী:যুক্তরাজ্যের সংসদ সদস্য ১৯৭৪
বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪
বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০
বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬
বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:নাইটস ব্যাচেলর
বিষয়শ্রেণী:পূর্ব ডেভনের যুক্তরাজ্যের সংসদ সদস্য
বিষয়শ্রেণী:হোনিটনের যুক্তরাজ্যের সংসদ সদস্য
বিষয়শ্রেণী:রিডিংয়ের যুক্তরাজ্যের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:বো গ্রুপের সদস্য
বিষয়শ্রেণী:বৃহত্তর লন্ডনের কাউন্সিলর
বিষয়শ্রেণী:লন্ডনের সামরিক ব্যক্তি
বিষয়শ্রেণী:অরিয়্যাল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:২০০৪-এ মৃত্যু
বিষয়শ্রেণী:১৯২৬-এ জন্ম
সারকোপ্লাজম

**সারকোপ্লাজম** হল একটি পেশীকোষের সাইটোপ্লাজম। এটি অন্যান্য কোষের সাইটোপ্লাজমের সমতুল্য, তবে এতে অস্বাভাবিকভাবে প্রচুর পরিমাণে গ্লাইকোজেন (গ্লুকোজের একটি পলিমার), মায়োগ্লোবিন (অক্সিজেন অণু আবদ্ধ করার জন্য প্রয়োজনীয় একটি লাল রঙের প্রোটিন যা পেশী তন্তুতে ব্যাপন করে), এবং মাইটোকন্ড্রিয়া থাকে। সারকোপ্লাজমে ক্যালসিয়াম আয়নের ঘনত্বও পেশী তন্তুর একটি বিশেষ উপাদান; এটির মাধ্যমেই পেশী সংকোচন ঘটে এবং নিয়ন্ত্রিত হয়। সারকোপ্লাজম পেশী সংকোচনে একটি গুরুত্বপূর্ণ ভূমিকা পালন করে কারণ সারকোপ্লাজমে Ca2+ ঘনত্ব বৃদ্ধি ফিলামেন্ট স্লাইডিং প্রক্রিয়া শুরু করে। পরবর্তীতে সারকোপ্লাজমে Ca2+ হ্রাস ফিলামেন্ট স্লাইডিং বন্ধ করে দেয়। সারকোপ্লাজম পেশীকোষের ভিতরে পিএইচ (pH) ও আয়নের ভারসাম্য বজায় রাখতেও সহায়তা করে।

এটি প্রধানত মায়োফাইব্রিল (যা সারকোমিয়ারের সমন্বয়ে গঠিত) ধারণ করে, তবে এর অন্যান্য উপাদান অন্যসব কোষের সাইটোপ্লাজমের উপাদানের সাথে তুলনীয়। এতে নিউক্লিয়াসের কাছে গলজি বস্তু, কোষঝিল্লির (সারকোলেমা) ঠিক ভিতরে মাইটোকন্ড্রিয়া, এবং একটি মসৃণ এন্ডোপ্লাজমিক জালিকা (পেশীর কার্যকারিতার জন্য বিশেষায়িত এবং সারকোপ্লাজমিক জালিকা নামে পরিচিত) থাকে।

যদিও শব্দতাত্ত্বিকভাবে *সারকোপ্লাজম* এবং *মায়োপ্লাজম* সমার্থক বলে মনে হতে পারে, তবুও তারা সমার্থক নয়। সারকোপ্লাজম এক ধরনের সাইটোপ্লাজম, অন্যদিকে মায়োপ্লাজম হল পেশী টিস্যুর  সম্পূর্ণ সংকোচনশীল অংশ।

যদিও কিছু লেখক যুক্তি দেন যে সারকোপ্লাজমিক জালিকার লুমেনের মধ্যে অবস্থিত প্রোটিন ও অন্যান্য অণু প্রকৃতপক্ষে সারকোপ্লাজমের অন্তর্ভুক্ত। এই অণুগুলি সারকোপ্লাজমিক জালিকার ঝিল্লির অংশ নয়, বরং বদ্ধ সারকোপ্লাজমিক জালিকা স্থানের মধ্যে অবস্থান করে। সেই অর্থে, কেউ বলতে পারে যে সারকোপ্লাজমিক জালিকায় এক ধরনের বিশেষায়িত সারকোপ্লাজম রয়েছে।

## তথ্যসূত্র

## বহিঃসংযোগ
* মেরিয়াম-ওয়েবস্টার অভিধান
* এনসাইক্লোপিডিয়া.কম-এ সারকোপ্লাজম

বিষয়শ্রেণী:কোষের শারীরস্থান
বিষয়শ্রেণী:অঙ্গাণু
অঙ্কিত শর্মা

**অঙ্কিত নাগেন্দ্র শর্মা** (জন্ম: ২০ এপ্রিল ১৯৯১) একজন ভারতীয় ক্রিকেটার যিনি ঘরোয়া ক্রিকেটে পুদুচেরির হয়ে খেলেন। তিনি একজন বামহাতি ব্যাটসম্যান এবং একজন ধীর বামহাতি অর্থোডক্স বোলার।

২০১৫-১৬ রঞ্জি ট্রফি মৌসুমে অঙ্কিত মধ্যপ্রদেশের হয়ে দ্বিতীয় সর্বোচ্চ উইকেট শিকারী ছিলেন এবং ৯ ম্যাচে ৩৩ উইকেট নিয়েছিলেন। সেই মৌসুমে অন্ধ্র প্রদেশের বিপক্ষে ৯১ রানে ৭ উইকেট নিয়ে অঙ্কিত তার ক্যারিয়ার সেরা বোলিং পরিসংখ্যানও অর্জন করেছিলেন, যা তার দলকে কোয়ার্টার ফাইনালে নিয়ে যেতে সাহায্য করেছিল।

২০১৭-১৮ রঞ্জি ট্রফিতে বরোদার বিপক্ষে ইন্দোরে মধ্যপ্রদেশের হয়ে খেলে তিনি তার প্রথম সেঞ্চুরি (১০৪ রান) করেন।

২০১৮ সালের জানুয়ারিতে অনুষ্ঠিত আইপিএল নিলামে রাজস্থান রয়্যালস তাকে কিনে নেয়। 

## তথ্যসূত্র

## বহিঃসংযোগ

* 

বিষয়শ্রেণী:পন্ডিচেরির ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:রাইজিং পুণে সুপারজায়ান্টের ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ডেকান চার্জার্সের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:মধ্যপ্রদেশ থেকে আগত ক্রিকেটার
বিষয়শ্রেণী:গোয়ালিয়রের ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
উইলিয়াম পনসনবি, ১ম ব্যারন ডি মাউলি

**উইলিয়াম ফ্রান্সিস স্পেন্সার পনসনবি, ১ম ব্যারন ডি মাউলি** (৩১ জুলাই ১৭৮৭ - ১৬ মে ১৮৫৫), ছিলেন একজন ইংরেজ হুইগ রাজনীতিবিদ। তিনি ১৮২৬ থেকে ১৮৩৭ সালের মধ্যে হাউস অফ কমন্সে বসেছিলেন। ১৮৩৮ সালে তিনি পিরেজে উত্থিত হন।

## জীবন
থাম্ব|বেসবারোর কাউন্টেস হেনরিয়েটা পনসনবি, তার ছেলে উইলিয়াম এবং জনের সাথে, জন হপনার (১৭৮৭)
পনসনবি ছিলেন বেসবরোর তৃতীয় আর্ল এবং তার স্ত্রী বেসবরোর কাউন্টেস হেনরিয়েটা পনসনবির কনিষ্ঠ সন্তান।

১৮২৬ সালে পনসনবি পুলের সংসদ সদস্য নির্বাচিত হন এবং ১৮৩১ সাল পর্যন্ত এই আসনটি বহাল রাখেন, যখন তিনি লর্ড অ্যাশলির কাছে উপনির্বাচনে হেরে যান। তিনি ১৮৩২ সালের জুন থেকে ডিসেম্বর পর্যন্ত ন্যারেসবোরোর এমপি ছিলেন।  ১৮৩২ সালের যুক্তরাজ্যের সাধারণ নির্বাচনে তিনি ডরসেটের এমপি নির্বাচিত হন এবং ১৮৩৭ সাল পর্যন্ত এই আসনে অধিষ্ঠিত ছিলেন। ১৮৩৮ সালের ১০ জুলাই *[[ডরসেট|ডরসেট কাউন্টির]] ক্যানফোর্ডের* **বাসিন্দা ব্যারন ডি মাউলি** তাকে পদবীতে ভূষিত করা হয়।  পুলের একজন এমপি থাকাকালীন, পনসনবি এবং বেঞ্জামিন লেস্টার ১৮৩০ সালে পুলের প্রথম পাবলিক লাইব্রেরি খুলেছিলেন।

যখন তার বোন লেডি ক্যারোলিনের সাথে দ্বিতীয় ভিসকাউন্ট মেলবোর্নের উইলিয়াম ল্যাম্বের বিয়ে ভেঙে যেতে শুরু করে, তখন তিনি ক্যারোলিনকে দৃঢ়ভাবে সমর্থন করেন।  দুর্ভাগ্যবশত, তিনি কৌশল বা বুদ্ধিমত্তার জন্য বিখ্যাত ছিলেন না—মেলবোর্নের বোন এমিলি ল্যাম্ব, কাউন্টেস কাউপার, তাকে সর্বজনীনভাবে "একটি গাধা এবং একটি শিয়াঁ" হিসাবে গণ্য করা হত বলে বর্ণনা করেছিলেন। পনসনবি মেলবোর্নকে মনে করিয়ে দিয়েছিলেন যে ল্যাম্ব পরিবার সামাজিকভাবে *পরোপকারী* ছিল এবং তার বোন তার অধীনে বিয়ে করেছিলেন; যদিও সত্য, এই মন্তব্যগুলি এতটাই কৌশলহীন ছিল যে মেলবোর্ন তার সাথে আর কোনও সম্পর্ক ছিন্ন করে।

## তথ্যসূত্র

## বহিঃসংযোগ
* 

বিষয়শ্রেণী:রয়েল সোসাইটির সভ্য
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭
বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫
বিষয়শ্রেণী:যুক্তরাজ্যের সংসদ সদস্য ১৮৩১-১৮৩২
বিষয়শ্রেণী:যুক্তরাজ্যের সংসদ সদস্য ১৮৩০-১৮৩১
বিষয়শ্রেণী:যুক্তরাজ্যের সংসদ সদস্য ১৮২৬-১৮৩০
বিষয়শ্রেণী:পনসনবি পরিবার
বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য
বিষয়শ্রেণী:১৮৫৫-এ মৃত্যু
বিষয়শ্রেণী:১৭৮৭-এ জন্ম
বিষয়শ্রেণী:পুলের যুক্তরাজ্যের সংসদ সদস্য
বিষয়শ্রেণী:ডরসেটের যুক্তরাজ্যের সংসদ সদস্য
গেইগ্লার্স

[ডান|থাম্ব|260x260পিক্সেল| [গুগল লোগো|গুগলের লোগোর একটি রূপ, যা তাদের এলজিবিটিকিউ কর্মীদের প্রতিনিধিত্ব করে, যাদেরকে গেইগ্লার্স বলা হয়।]]
**গেইগ্লার্স** () শব্দটি গুগলের সমকামী, সমকামী মহিলা, উভকামী এবং রূপান্তরিত লিঙ্গের কর্মীদের বোঝায়। এই শব্দটি প্রথম ২০০৬ সালে কোম্পানির সকল এলজিবিটিকিউ কর্মচারীদের জন্য ব্যবহৃত হয়েছিল এবং এটি "গুগল", যে কোম্পানিতে তারা কাজ করত এবং "গে", যে শব্দটি সমকামী পুরুষদের এবং সম্প্রসারণে এলজিবিটিকিউ সম্প্রদায়কে বোঝায়, এর মধ্যে একটি যুক্ত-মিশ্র শব্দ হিসাবে অবতারণা হয়েছিল। ২০২১ সালে, গ্রুপের নাম পরিবর্তন করে **"প্রাইড অ্যাট গুগল"** রাখা হয়, যেন তা কর্মক্ষেত্র হিসেবে গুগলকে আরো অন্তর্ভুক্তিমূলক মনে হয়।

## তথ্যসূত্র

## বহিঃসংযোগ

* 
* প্রাইড এট গুগলের আনুষ্ঠানিক বাতায়ন
* গুগলের কর্মচারী বেনেট মার্ক্সের সাক্ষাৎকার

বিষয়শ্রেণী:২০০০-এর দশকে সৃষ্ট শব্দ
বিষয়শ্রেণী:গুগলের কর্মচারী
গে ভোটারস লীগ

***গে ভোটারস লীগ***  () সান ফ্রান্সিসকোর এলজিবিটিকিউ আমেরিকানদের একটি বিলুপ্ত রাজনৈতিক সংগঠন যারা রিপাবলিকান এবং ডেমোক্র্যাটিক উভয় প্রার্থীর পক্ষে প্রচারণা চালিয়েছিল।

১৯৭১ সালে সান ফ্রান্সিসকোর গে অ্যাক্টিভিস্ট অ্যালায়েন্সের প্রাক্তন সদস্যরা, রেভারেন্ড রে ব্রোশিয়ার্সের নেতৃত্বে, *গে ভোটারস লীগ* গঠন করেন। এই দলটি রক্ষণশীল প্রার্থীদের অন্তর্ভুক্ত করার চেষ্টা করেছিল, ফলে সেই সময়ের অন্যান্য সমকামী রাজনৈতিক সংগঠনগুলির সাথে তাদের মতবিরোধ তৈরি করেছিল। ১৯৭২ সালে, দলটি রাষ্ট্রপতি রিচার্ড নিক্সনের পুনঃনির্বাচনের জন্য এবং আরও সাতজন (চারজন রিপাবলিকান এবং তিনজন ডেমোক্র্যাট) প্রার্থীর পক্ষে প্রচারণা চালায়। ১৯৭২ সালের অক্টোবরে, রাষ্ট্রপতি পুনঃনির্বাচিত কমিটির প্রতিনিধি সান ফ্রান্সিসকোতে রিচার্ড নিক্সনের প্রচারণার পক্ষে সমকামী ভোটারদের উদ্দেশ্যে ভাষণ দেন। *গে ভোটারস লীগ* ১৯৮১ সাল পর্যন্ত সক্রিয় ছিল।

## তথ্যসূত্র

বিষয়শ্রেণী:যুক্তরাষ্ট্রের বিলুপ্ত এলিজিবিটিকিউ সংগঠন
বিষয়শ্রেণী:১৯৭২-এ যুক্তরাষ্ট্রে প্রতিষ্ঠিত
পরমার্থ সংগীত

**পরমার্থ সঙ্গীত** যোগ-ভক্তি মার্গের সিদ্ধসাধক মহর্ষি নগেন্দ্রনাথ-এর রচিত সঙ্গীত। অন্যদিকে, পরমার্থ-সঙ্গীতাবলী হলো যোগ-ভক্তি মার্গের সিদ্ধ সাধক ভাদুড়ী মহাশয় অর্থাৎ মহর্ষি নগেন্দ্রনাথ-এর রচিত সাধন সঙ্গীতের সংকলন।

মহর্ষি নগেন্দ্রনাথ নিজে ছিলেন সঙ্গীতজ্ঞ। এই সাধন সঙ্গীতগুলিতে রাগ-রাগিনী এবং তাল-এর উল্লেখ আছে।

## পরমার্থ সঙ্গীত রচনার প্রেক্ষাপট

মহর্ষি নগেন্দ্রনাথ-এর পরমার্থ সঙ্গীতগুলি প্রধানত উপদেশ দেওয়ার প্রেক্ষাপটে এবং প্রয়োজনে লিখিত। এ প্রসঙ্গে "ঊর্ধ্বে হরি নিম্নে হরি অন্তরে বাহিরে হরি, বল হরি হরি" এবং "হরি নামের ভিখারী মোরা নামের ভিখারী" সঙ্গীতদুটির কথা স্মরণীয়। এ প্রসঙ্গে আলোচনা আছে শ্রীমৎ যোগেশ ব্রহ্মচারী রচিত প্রবন্ধ- 'ভাগবত ধর্মে মহর্ষি নগেন্দ্রনাথ'-এ। প্রথম সঙ্গীতের পিছনে থাকা তত্ত্ব প্রসঙ্গে মহর্ষিদেব নিজেই বলেছিলেন :

দ্বিতীয় সঙ্গীতটির তত্ত্বও আমরা জানতে পারি শ্রীমৎ যোগেশ ব্রহ্মচারী রচিত প্রবন্ধ- 'ভাগবত ধর্মে মহর্ষি নগেন্দ্রনাথ' থেকে -

## পরমার্থ সঙ্গীতের সংকলন - পরমার্থ-সঙ্গীতাবলী

মহর্ষি নগেন্দ্রনাথ রচিত পরমার্থ সঙ্গীত প্রথম দিকে পুস্তিকা আকারে ছাপানো হয়। বাংলা ১৩২১ সালে মহর্ষি নগেন্দ্রনাথ কাশী যাত্রা করেন। কাশী যাত্রার সময় নাম সংকীর্তনের প্রয়োজনে তাঁর রচিত পরমার্থ সঙ্গীতাবলীর কয়েকটি গান পুস্তিকা আকারে ছাপানো হয়।  পরে মহর্ষি নগেন্দ্রনাথ রচিত সাধন সঙ্গীতগুলির সংকলন হিসেবে 'পরমার্থ-সঙ্গীতাবলী' প্রথম প্রকাশিত হয় ১৩২৫ সালে। প্রকাশক ছিলেন হরিপদ দত্ত। জানা যায় - মহর্ষি নগেন্দ্রনাথ-এর অনুমতি নিয়েই এই সঙ্গীতাবলী প্রকাশিত হয়েছিল। 'COMPANIONS AND FOLLOWERS OF RAMAKRISHNA' গ্রন্থটির সূত্রে জানা যায় বালি ইংলিশ হাই স্কুলের প্রধান শিক্ষক থাকাকালীন ১৮৮১ সালে দক্ষিণেশ্বরে রামকৃষ্ণ পরমহংসের  সঙ্গে মহর্ষি নগেন্দ্রনাথ-এর সাক্ষাৎ হয়। মহর্ষি নগেন্দ্রনাথ দক্ষিণেশ্বরে রামকৃষ্ণ পরমহংসের উপস্থিতিতে যে তিনটি গান পরিবেশন করেন এই গ্রন্থে সেই গানগুলিও সংযোজিত হয়েছে।  এই গ্রন্থটির দ্বিতীয় সংস্করণ প্রকাশিত হয় ১৩৮৫ সালের ৫ই আষাঢ়। মহর্ষি নগেন্দ্রনাথ রচিত দেড়শটিরও বেশি সাধন সঙ্গীত নিয়ে তৃতীয় সংস্করণ প্রকাশিত হয় ১৩৮৫ সালের ২৮শে মাঘ। প্রকাশক ছিলেন শ্রীমৎ ভক্তিপ্রকাশ ব্রহ্মচারী।

## পরমার্থ সঙ্গীতের সংকলন - আলোকমালা

মহর্ষি নগেন্দ্রনাথ রচিত বেশ কিছু সঙ্গীত নগেন্দ্র মঠ থেকে প্রকাশিত 'আলোকমালা'-তেও সংগ্রথিত হয়। সংকলনের দায়িত্ব পালন করেন শ্রীমৎ ভক্তিপ্রকাশ ব্রহ্মচারী।

## পরমার্থ সঙ্গীতের বিশিষ্টতা

নগেন্দ্রনাথ ভাদুড়ী বাংলা সঙ্গীতের ধারায় কাওয়ালি প্রয়োগে যথেষ্ট দক্ষতার পরিচয় দিয়েছিলেন। ভাদুড়ী মহাশয় অর্থাৎ মহর্ষি নগেন্দ্রনাথ-এর রচিত সাধন সঙ্গীত 'পরমার্থ-সঙ্গীতাবলী'-র সঙ্গীতে ভৈরবীর সঙ্গে কাওয়ালির, সিন্ধু-খাম্বাজের  সঙ্গে কাওয়ালির, আশোয়ারীর সঙ্গে কাওয়ালির, বাহারের সঙ্গে কাওয়ালির ব্যবহার লক্ষ্য করা যায়।

সঙ্গীত অনুসারে রাগ এবং তালের প্রয়োগে তাঁর বিশিষ্টতা লক্ষণীয়। এ প্রসঙ্গে মহর্ষি 'নগেন্দ্রনাথের গানের ভুবন' প্রবন্ধে বাণী দাশগুপ্ত লিখেছেন :

পরমার্থ সঙ্গীতের বাণীর মধ্যে অলংকার প্রয়োগের নৈপুণ্যও লক্ষ্য করা যায়। এ প্রসঙ্গে রূপক অলংকার  প্রয়োগের দৃষ্টান্ত স্মরণীয়।

## মূল্যায়ন

পণ্ডিত শিবেন্দ্রনারায়ণ শাস্ত্রী তাঁর 'বাঙ্গালার পারিবারিক ইতিহাস' গ্রন্থে 'পরমার্থ সঙ্গীতাবলী' সম্পর্কে লিখেছেন :

এই 'পরমার্থ-সঙ্গীতাবলী'-র মূল্যায়ন করতে গিয়ে অধ্যাপক ত্রিপুরাশঙ্কর সেন শাস্ত্রী লিখেছেন :

## তথ্যসূত্র
স্টেজকিউ

থাম্ব|স্টেজকিউ লোগো
**স্টেজকিউ** () (কখনও কখনও ভুল করে **স্টেজ কিউ** লেখা হয়) উইসকনসিনের ম্যাডিসনে অবস্থিত একটি থিয়েটার কোম্পানি । এটি একটি সামাজিক নাট্য দল, এবং কিছু ব্যতিক্রম ছাড়া এর অভিনেতারা সবাই স্বেচ্ছাসেবক। ২০০১ সালে প্রতিষ্ঠার পর থেকে *স্টেজকিউ* বিশেষভাবে সমকামী-বিষয়ক নাটক এবং সমকামী নাট্যশিল্পী এবং সমকামী নাট্যকারদের কাজের ("কুইয়ার" শব্দটির অর্থ " *কিউ* ") পরিবেশনার জন্য নিবেদিত।

## ইতিহাস
২০০৪ সালে ম্যাডিসন শহরের ক্যাথলিক বিশপ রবার্ট সি. মরলিনো কর্তৃক সমালোচনার জন্য নির্বাচিত অনেক সংগঠনের মধ্যে *স্টেজকিউ*ও ছিল, কারণ ম্যাডিসন "প্রায় কোনও জন নৈতিকতা নেই" এমন একটি শহরের মধ্যে ধর্মীয় "নৈতিক ন্যূনতম" স্তরের নীচে অবস্থান করছে।

২০০৬ সালে স্টেজকিউ ম্যাডিসনের লেসবিয়ান, সমকামী, উভকামী এবং রূপান্তরিত লিঙ্গ সামাজিক কেন্দ্র আউটরিচ কর্তৃক প্রদত্ত বার্ষিক কৃতিত্ব পুরস্কার পেয়েছিল।

২০১২ সালে, ম্যাডিসনের পত্রিকা ইস্থমাস স্টেজকিউ-এর নাট্য প্রযোজনা "কুইয়ার শর্টস অন স্টেজ কিউ" *কে* বছরের প্রিয় নাট্য প্রযোজনা হিসেবে নির্বাচিত করে।

## তথ্যসূত্র

## বহিঃসংযোগ

* 

বিষয়শ্রেণী:এলজিবিটিকিউ থিয়েটার কোম্পানি
বিষয়শ্রেণী:যুক্তরাষ্ট্র ভিত্তিক এলজিবিটিকিউ সংস্থা
বিষয়শ্রেণী:যুক্তরাষ্ট্রের এলজিবিটিকিউ থিয়েটার
এস. জগৎরক্ষকণ

**এস. জগৎরাক্ষকণ** (জন্ম: ৬ ফেব্রুয়ারি ১৯৪৮, তামিলনাড়ুর ভিল্লুপুরম জেলার কালিঙ্গামালাইতে) একজন ভারতীয় তামিল ব্যবসায়ী ও রাজনীতিবিদ। তিনি ভালুদাভুরে ম্যাট্রিকুলেশন করেছিলেন। তিনি তামিলনাড়ুর আরাককোনাম আসন থেকে ভারতের লোকসভার সদস্য এবং ১৯৯৯ সাল থেকে তিনবার এই আসন থেকে নির্বাচিত হয়েছেন। তিনি নভেম্বর ২০১২ থেকে মার্চ ২০১৩ অবধি বাণিজ্য ও শিল্প প্রতিমন্ত্রী ছিলেন। তিনি হলেন শ্রী বালাজি মেডিকেল কলেজ ও হাসপাতালের চেয়ারম্যানও। তিনি ডঃ রেলা হাসপাতাল ও ইনস্টিটিউটের মালিক। তিনি ৩০টি বই লিখেছেন, যার মধ্যে একটি মাদার তেরেসা দ্বারা প্রকাশিত হয়েছিল।

তার রাজনৈতিক জীবনে, জগৎরাক্ষকণ ১৯৮০ সালের নির্বাচনে তামিলনাড়ু রাজ্য বিধানসভায় এবং ১৯৮৪ সালের নির্বাচনে অল ইন্ডিয়া আন্না দ্রাবিড় মুন্নেত্র কাজগম (এআইএডিএমকে) দল থেকে একবার লোকসভায় নির্বাচিত হয়েছিলেন। তিনি ১৯৮৫ থেকে ৮৯ সাল পর্যন্ত এআইএডিএমকে সংসদীয় দলেরও নেতৃত্ব দিয়েছিলেন। তিনি ১৯৯৯ ও ২০০৯ সালের নির্বাচনে দ্রাবিড় মুন্নেত্র কাজগম (ডিএমকে) দল থেকে আরাককোনাম লোকসভা কেন্দ্র থেকে জয়ী হন। তিনি ২০০৪ সালে ভিরা ভানিয়ার পেরাভাই নামে একটি ভানিয়ার (ভান্নিয়ার কুলা সাথরিয়ান) জাতি ভিত্তিক দল শুরু করেন, যা আগস্ট ২০০৪ সালে জননায়াগা মুনেত্র কাজগাম হয়ে ওঠে এবং ২০০৯ সালে ডিএমকে-তে একীভূত হয়।

জগৎরক্ষকন বিভিন্ন ইস্যুতে বিতর্কের কেন্দ্রবিন্দুতে রয়েছেন, যেমন ২০১২ সালের মার্চ মাসে প্রকাশিত কয়লা কেলেঙ্কারি, যেখানে তিনি ২০০৭ সালে তার কোম্পানির জন্য অবৈধ কয়লা বরাদ্দের জন্য তার রাজনৈতিক প্রভাব ব্যবহার করেছিলেন বলে অভিযোগ রয়েছে। ২০০৯ সালে তার সম্পদের পরিমাণ ₹৫ কোটি থেকে ২০১১ সালে ₹৭০ কোটি টাকা হয়েছে বলে ধারণা করা হয়, যা কেন্দ্রীয় মন্ত্রিসভার সকল মন্ত্রীর মধ্যে সম্পদের সর্বোচ্চ শতাংশ বৃদ্ধি। ২০০৯ সালের জুনে পরিচালিত একটি স্টিং অপারেশনে জানা যায় যে তার একটি মেডিকেল কলেজ এমবিবিএসের জন্য ₹২০ লাখ টাকা সংগ্রহ করেছিল। বলা হচ্ছে যে ডিএমকে-র নির্বাচনে প্রতিদ্বন্দ্বিতা করার জন্যে তিনিই মূল তহবিল সংগ্রহকারী। তিনি ২০১৯ সালের ভারতীয় সাধারণ নির্বাচন এবং ২০২৪ সালের ভারতীয় সাধারণ নির্বাচনে দ্রাবিড় মুন্নেত্র কাজগম (ডিএমকে)-এর অংশ হিসেবে আরাক্কোনাম লোকসভা কেন্দ্র থেকে লোকসভায় নির্বাচিত হয়েছিলেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ লোকসভার সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:অষ্টাদশ লোকসভার সদস্য
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:১৯৫০-এ জন্ম
সমকামী অধিকার কর্মসমিতি

**সমকামী অধিকার কর্মসমিতি** () বৃহত্তর লন্ডন কাউন্সিলের একটি কর্মকমিটি ছিল, যা ১৯৮১ থেকে ১৯৮৬ সালের মধ্যে সক্রিয় সভা করেছিল। ১৯৮৬ সালে কাউন্সিলের সাথে এটিও বিলুপ্ত হয়ে যায়।

লন্ডনে সমকামী বিষয়গুলি তদন্ত করার জন্য ১৯৭৬ সালে এই কমিটি গঠিত হয়েছিল।  এটি বিশেষ করে কর্মসংস্থান অধিকার এবং পুলিশের মনোভাব মোকাবেলার নীতি নিয়ে উদ্বিগ্ন ছিল এবং লন্ডনের সকল সমকামী গোষ্ঠীগুলির সাথে যোগাযোগ করেছিল, এবং তাদের কাউন্সিল থেকে অনুদানের জন্য আবেদন করতে সহায়তা করেছিল। তারা লন্ডন লেসবিয়ান এবং গে সেন্টারের পরিকল্পনা করেছিল, যা ১৯৯১ সালে বন্ধ হয়ে যায়।

এটির শেষ কাজ ছিল "*চেঞ্জিং দ্য ওয়ার্ল্ড: [[সমকামী]] এবং লেসবিয়ান অধিকারের জন্য লন্ডন সনদ"* প্রকাশের মাধ্যমে। লন্ডনবাসী এলজিবিটিকিউ সম্প্রদায়ের জীবন মান উন্নত করার জন্য সনদে ১৪২টি সুনির্দিষ্ট সুপারিশ ছিল।

এতির কার্যক্রমের একটি গুরুত্বপূর্ণ বিষয় ছিল ১৯৮২ সালে গে লন্ডন পুলিশ মনিটরিং গ্রুপ গঠন।

## তথ্যসূত্র


## বহিঃসংযোগ

* ব্রিটিশ লাইব্রেরি অফ পলিটিক্যাল অ্যান্ড ইকোনমিক সায়েন্সে গে রাইটস ওয়ার্কিং পার্টি 

বিষয়শ্রেণী:১৯৮১-এ প্রতিষ্ঠিত সরকারি সংস্থা
নৃতাত্ত্বিক গোষ্ঠী

একটি **নৃতাত্ত্বিক গোষ্ঠী** (বা **নৃ-ভাষাগত গোষ্ঠী** ) হল এমন একটি গোষ্ঠী যা একটি সাধারণ জাতি এবং ভাষা উভয়ের দ্বারা একত্রিত। বেশিরভাগ নৃগোষ্ঠীর (ethnic groups) একটি প্রথম ভাষা রয়েছে।  তবে, "জাতিভাষাগত" বা, "নৃতাত্ত্বিক" ("ethnolinguistic") শব্দটি প্রায়শই জোর দিয়ে বোঝাতে ব্যবহৃত হয় যে ভাষা নৃগোষ্ঠীর জন্য একটি প্রধান ভিত্তি, বিশেষ করে তার প্রতিবেশীদের থেকে পৃথকীকরণের ক্ষেত্রে। 

নৃতাত্ত্বিক গোষ্ঠীর ভাষাগত অধ্যয়নের একটি কেন্দ্রীয় ধারণা হল নৃতাত্ত্বিক প্রাণশক্তি, গোষ্ঠীর ভাষা এবং জাতিসত্তার মধ্য দিয়ে  নিজেদের স্বতন্ত্র অস্তিত্ব, ঐতিহ্য ও সংস্কৃতি টিকিয়ে রাখার ক্ষমতা।  যে জাতিগত ভাষাগত গোষ্ঠীর মধ্যে এই ধরনের প্রাণশক্তির অভাব রয়েছে, তাদের স্বতন্ত্র সত্তা হিসেবে টিকে থাকার সম্ভাবনা কম। জাতিগত ও ভাষাগত প্রাণশক্তিকে প্রভাবিত করে এমন উপাদানগুলি হল জনসংখ্যা, প্রাতিষ্ঠানিক নিয়ন্ত্রণ এবং সামাজিক স্বীকৃতি (ভাষা পরিকল্পনার উপাদান সহ)। 

## আরো দেখুন
* প্রথম ভাষা
* নৃ-ভাষাতত্ত্ব
* ভারতের নৃতাত্ত্বিক গোষ্ঠী
* জাতিগত ধর্মীয় গোষ্ঠী
* জাতি রাষ্ট্র
* জাতি (মানুষের শ্রেণীবিভাগ)
* আঞ্চলিকতা (রাজনীতি)

## তথ্যসূত্র

## আরও পড়ুন
* Bourhis, Richard Y. "Language in ethnic interaction: A social psychological approach." Language and ethnic relations (1979): 117–141.
* Giles, Howard, Richard Y. Bourhis, and Donald M. Taylor. "Towards a theory of language in ethnic group relations". Language, ethnicity and intergroup relations, 307348 (1977).
* 
* 
* 
* 
* Sachdev, Itesh, and Richard Y. Bourhis. "Language and social identification". Social identity theory: Constructive and critical advances 211 (1990): 229.

বিষয়শ্রেণী:মানবজাতিতত্ত্ব
বিষয়শ্রেণী:নৃগোষ্ঠীগত পরিচয়
ফ্রান্সিস গোল্ডসমিড

**স্যার ফ্রান্সিস হেনরি গোল্ডসমিড, দ্বিতীয় ব্যারোনেট** (১ মে ১৮০৮ - ২ মে ১৮৭৮) ছিলেন একজন ইংরেজ আইনজীবী এবং রাজনীতিবিদ।

## কর্মজীবন
১৮৩৩ সালে গোল্ডস্মিডকে লিংকন'স ইন-এর বারে ডাকা হয়। তিনিই প্রথম ইহুদি হিসেবে একজন ইংরেজ ব্যারিস্টার হন। ১৮৫৮ সালে তাকে কুইন্স কাউন্সেল করা হয়। ১৮৫৯ সালে তিনি তার পিতার সম্মানে উত্তরাধিকারী হন। ইহুদি প্রতিবন্ধী বিল পাস হওয়ার পর, যেখানে তিনি তার বাবাকে বেশ কয়েকটি পুস্তিকা প্রকাশ করতে সাহায্য করেছিলেন যা ব্যাপক মনোযোগ আকর্ষণ করেছিল। তিনি ১৮৬০ সালে রিডিং নির্বাচনী এলাকার সদস্য হিসেবে সংসদে প্রবেশ করেন এবং মৃত্যুর আগ পর্যন্ত সেই নির্বাচনী এলাকার প্রতিনিধিত্ব করেন।

গোল্ডস্মিড ইহুদি ধর্মের পক্ষে কঠোর ছিলেন এবং মহান ইহুদি মুক্ত বিদ্যালয়ের প্রতিষ্ঠাতা ছিলেন। তিনি দাতব্য প্রতিষ্ঠানে এবং বিশেষ করে ইউনিভার্সিটি কলেজ লন্ডনের দানশীলতায় একজন দানশীল দানকারী ছিলেন। তিনি লুইসা গোল্ডসমিডকে বিয়ে করেন যিনি তার চাচাতো বোন ছিলেন। তার স্ত্রী নারী শিক্ষার একজন প্রচারক ছিলেন।  তিনি কয়েক বছর ধরে লেখক এবং অনুবাদক ফ্রেডেরিকা ম্যাকলিন রোয়ানকে তার সচিব হিসেবে নিয়োগ করেছিলেন।

## তথ্যসূত্র

## বহিঃসংযোগ
*
*Jewish Encyclopedia entry for Francis Henry Goldsmid

বিষয়শ্রেণী:লিংকনস ইনের সদস্য
বিষয়শ্রেণী:যুক্তরাজ্যের ব্যারোনেটেজের ব্যারোনেট
বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০
বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪
বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮
বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫
বিষয়শ্রেণী:রিডিংয়ের যুক্তরাজ্যের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:ইংরেজ জনহিতৈষী
বিষয়শ্রেণী:১৮৭৮-এ মৃত্যু
বিষয়শ্রেণী:১৮০৮-এ জন্ম
বিষয়শ্রেণী:রিডিং, বার্কশায়ারের রাজনীতিবিদ
বিষয়শ্রেণী:ওলন্দাজ-ইহুদি বংশোদ্ভূত ইংরেজ ব্যক্তি
বিষয়শ্রেণী:ইহুদি ইংরেজ রাজনীতিবিদ
বিষয়শ্রেণী:গোল্ডসমিড পরিবার
বিষয়শ্রেণী:১৯শ শতাব্দীর ইংরেজ জনহিতৈষী
আলেকসান্দের সোরলথ

**আলেকসান্দের সোরলথ** (, ; জন্ম: ৫ ডিসেম্বর ১৯৯৫) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং নরওয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১১ সালে, সোরলথ নরওয়ে অনূর্ধ্ব-১৬ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত নরওয়ের বয়সভিত্তিক দলের হয়ে খেলার পর, তিনি ২০১৬ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ৬৩ ম্যাচে ২৪টি গোল করেছেন।

## প্রারম্ভিক জীবন
আলেকসান্দের সোরলথ ১৯৯৫ সালের ৫ই ডিসেম্বর তারিখে নরওয়ের ত্রনহেইমে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সোরলথ নরওয়ে অনূর্ধ্ব-১৬, নরওয়ে অনূর্ধ্ব-১৭, নরওয়ে অনূর্ধ্ব-১৮, নরওয়ে অনূর্ধ্ব-১৯ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। ২০১১ সালের ২রা আগস্ট তারিখে তিনি নরওয়ে অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:নরওয়ের আন্তর্জাতিক যুব ফুটবলার
বিষয়শ্রেণী:নরওয়ের অনূর্ধ্ব-১৭ আন্তর্জাতিক ফুটবলার
বিষয়শ্রেণী:নরওয়ের অনূর্ধ্ব-১৯ আন্তর্জাতিক ফুটবলার
বিষয়শ্রেণী:নরওয়ের অনূর্ধ্ব-২১ আন্তর্জাতিক ফুটবলার
বিষয়শ্রেণী:নরওয়ের আন্তর্জাতিক ফুটবলার
বিষয়শ্রেণী:উদিনেসে কালচোর খেলোয়াড়
বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড়
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:আরবি লাইপৎসিশের খেলোয়াড়
বিষয়শ্রেণী:খেন্ট ফুটবল ক্লাবের খেলোয়াড়
বিষয়শ্রেণী:ত্রাবজোনস্পোরের ফুটবলার
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:ডেনীয় সুপারলিগার খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ফুটবল ক্লাব মিচিল্যানের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
ইলিয়াস কোস্তিস

**ইলিয়াস কোস্তিস** (, ; জন্ম: ২৭ ফেব্রুয়ারি ২০০৩) হলেন একজন গ্রিক–সাইপ্রাসীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৮ সালে, কোস্তিস সাইপ্রাস অনূর্ধ্ব-১৬ দলের হয়ে সাইপ্রাসের বয়সভিত্তিক পর্যায়ে অভিষেক করেছেন।

## প্রারম্ভিক জীবন
ইলিয়াস কোস্তিস ২০০৩ সালের ২৭শে ফেব্রুয়ারি তারিখে গ্রিসের থেসালোনিকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোস্তিস সাইপ্রাস অনূর্ধ্ব-১৬, সাইপ্রাস অনূর্ধ্ব-১৭, সাইপ্রাস অনূর্ধ্ব-১৯, সাইপ্রাস অনূর্ধ্ব-২১ এবং গ্রিস অনূর্ধ্ব-২১ দলের হয়ে খেলার মাধ্যমে গ্রিসের প্রতিনিধিত্ব করেছেন। ২০১৮ সালের ৫ই সেপ্টেম্বর তারিখে তিনি জার্মানি অনূর্ধ্ব-১৬ দলের বিরুদ্ধে ম্যাচে গ্রিস অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গ্রিক ফুটবলার
বিষয়শ্রেণী:সাইপ্রাসীয় ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:সাইপ্রাসের আন্তর্জাতিক যুব ফুটবলার
বিষয়শ্রেণী:গ্রিসের আন্তর্জাতিক যুব ফুটবলার
বিষয়শ্রেণী:সাইপ্রাসের অনূর্ধ্ব-১৭ আন্তর্জাতিক ফুটবলার
বিষয়শ্রেণী:সাইপ্রাসের অনূর্ধ্ব-১৯ আন্তর্জাতিক ফুটবলার
বিষয়শ্রেণী:সাইপ্রাসের অনূর্ধ্ব-২১ আন্তর্জাতিক ফুটবলার
বিষয়শ্রেণী:গ্রিসের অনূর্ধ্ব-২১ আন্তর্জাতিক ফুটবলার
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:সেহুন্দা দিভিসিওন আরএফইএফ-এর খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
ফ্রেডেরিক গোল্ডসমিড

**ফ্রেডেরিক ডেভিড গোল্ডসমিড** (৩১ জানুয়ারী ১৮১২ - ১৮ মার্চ ১৮৬৬), স্যার আইজ্যাক লিয়ন গোল্ডসমিড এবং তার স্ত্রী ইসাবেলের পুত্র, একজন ইংরেজ রাজনীতিবিদ ছিলেন।

১৮৬৫ সালের ১২ জুলাই তিনি হনিটনের সংসদ সদস্য (এমপি) নির্বাচিত হন।

গোল্ডস্মিড ১৮৩৪ সালের ২৩ জুলাই ফিলিপ মোসেস স্যামুয়েল এবং জুলিয়া গোল্ডস্মিডের কন্যা ক্যারোলিন স্যামুয়েলকে (১৮১৪-১৮৮৫) বিয়ে করেন। তাদের প্রথম সন্তান হেলেন (পরে লুকাস) যার জন্ম পরের বছর। তাদের আরও আটটি সন্তান হবে। ছোটবেলায় ফ্রেডেরিক হেলেনকে হিব্রু ভাষা শেখাতেন। ধনী বিধবা হওয়ার পর তিনি একজন দানশীল হন।

১৮৬৬ সালের ১৮ মার্চ তিনি মারা যান। তিনি এবং তার স্ত্রী, যিনি ১৮৮৫ সালে মারা যান, দুজনকেই বলস পন্ড রোড কবরস্থানে সমাহিত করা হয়েছে।

## তথ্যসূত্র

বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮
বিষয়শ্রেণী:হোনিটনের যুক্তরাজ্যের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:গোল্ডসমিড পরিবার
বিষয়শ্রেণী:১৮৬৬-এ মৃত্যু
বিষয়শ্রেণী:১৮১২-এ জন্ম
বিষয়শ্রেণী:ইহুদি ইংরেজ রাজনীতিবিদ
আন্তোনিও গোমিস

**আন্তোনিও গোমিস আলেমান** (, ; জন্ম: ২০ মে ২০০৩; **আন্তোনিও গোমিস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে গোলরক্ষক হিসেবে খেলেন।

## প্রারম্ভিক জীবন
আন্তোনিও গোমিস আলেমান ২০০৩ সালের ২০শে মে তারিখে স্পেনের এলচেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:সেহুন্দা দিভিসিওন আরএফইএফ-এর খেলোয়াড়
বিষয়শ্রেণী:এলচের ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
সন্মাত্রানন্দ

**সন্মাত্রানন্দ** (জন্মঃ ১৯ মে, ১৯৭১) একজন বাঙালি সাহিত্যিক। তিনি ২০২৫ সালে পশ্চিমবঙ্গ সরকার দ্বারা বঙ্কিম পুরস্কারে সম্মানিত হন।

## জীবনী
সন্মাত্রানন্দ ভারতের পশ্চিমবঙ্গ রাজ্যের মেদিনীপুর শহরে জন্মগ্রহন করেন। তার আসল নাম শোভন রায়। তিনি কলাগ্রাম শহীদ ক্ষুদিরাম স্মৃতি বিদ্যাপীঠ থেকে ১৯৮৬ সালে মাধ্যমিক উত্তীর্ণ হন এবং মেদিনীপুর কলেজিয়েট স্কুল থেকে ১৯৮৮ সালে উচ্চ মাধ্যমিক পাশ করেন। নরেন্দ্রপুর রামকৃষ্ণ মিশন আবাসিক মহাবিদ্যালয় থেকে ১৯৯২ সালে পরিসংখ্যানবিদ্যায় অনার্স সহ পাশ করেন তিনি। কলিকাতা বিশ্ববিদ্যালয় হতে স্নাতকোত্তর হন ১৯৯৬ সালে। এরপর সন্মাত্রানন্দ রামকৃষ্ণ মিশনে সন্ন্যাসী হিসেবে যোগদান করেন। মিশনে গ্রন্থাগারিক ও সেবাব্রতীর দায়িত্বপালন করেছেন ২০১৫ সাল অব্দি। অতীশ দীপংকর শ্রীজ্ঞানের জীবন অবলম্বনে তাঁর রচিত *নাস্তিক পণ্ডিতের ভিটা* উপন্যাসটি ২০১৭ সালে প্রকাশিত হলে তা বাংলা সাহিত্য জগতে সমাদৃত হয়।

## গ্রন্থ তালিকা

* *নাস্তিক পণ্ডিতের ভিটা*
* *ছায়াচরাচর*
* *তোমাকে আমি ছুঁতে পারিনি*
* *দীনেশ গুপ্তের রিভলভার*
* *হাওয়ার মতন নেশার মতন*
* *মূর্ছিত নূপুর*
* *রুপোর পৈঁছে অনন্তবাউটি*
* *পুনর্যাপী ফিনিক্স*
* *ভামতী অশ্রুমতী*
* *কৃষ্ণাদ্বাদশীর মেঘ*
* *আখ্যানবিংশতি*
* *একা একা অক্ষরেরা*
* *ধুলামাটির বাউল*
* *শ্রীগদ্যশরীর*
* *স্রোতোবক্ষে রাখিব মর্মর*

## পুরস্কার
* লীলা স্মৃতি পুরস্কার (২০২১)
* রাহুল সাংকৃত্যায়ন পুরস্কার (২০২৩)
* বঙ্কিম পুরস্কার (২০২৫)

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি লেখক
বিষয়শ্রেণী:বঙ্কিম পুরস্কার বিজয়ী
বিষয়শ্রেণী:মেদিনীপুরের ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রামকৃষ্ণ মিশনের সন্ন্যাসী
আদ্রিয়ান নিনিয়ো

**আদ্রিয়ান নিনিয়ো এরেদিয়া** (, ; জন্ম: ১৯ জুন ২০০৪; **আদ্রিয়ান নিনিয়ো** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০২১ সালে, নিনিয়ো স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছেন।

## প্রারম্ভিক জীবন
আদ্রিয়ান নিনিয়ো এরেদিয়া ২০০৪ সালের ১৯শে জুন তারিখে স্পেনের রোতায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
নিনিয়ো স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২০ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২১ সালের ১লা সেপ্টেম্বর তারিখে তিনি পর্তুগাল অনূর্ধ্ব-১৮ দলের বিরুদ্ধে ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:মালাগা ফুটবল ক্লাবের খেলোয়াড়
হানো মোন্সেরাতে

**আলেহান্দ্রো মোন্সেরাতে পুয়েইয়ো** (, ; জন্ম: ২৮ জানুয়ারি ২০০৬; **হানো মোন্সেরাতে** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।

২০২৩ সালে, মোন্সেরাতে স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছেন।

## প্রারম্ভিক জীবন
আলেহান্দ্রো মোন্সেরাতে পুয়েইয়ো ২০০৬ সালের ২৮শে জানুয়ারি তারিখে স্পেনের সারাগোসায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মোন্সেরাতে স্পেন অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২৩ সালের ১২ই অক্টোবর তারিখে তিনি তুরস্ক অনূর্ধ্ব-১৮ দলের বিরুদ্ধে ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:রিয়াল সারাগোসা বি-এর খেলোয়াড়
বিষয়শ্রেণী:সারাগোসার ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:সেহুন্দা দিভিসিওন আরএফইএফ-এর খেলোয়াড়
বিষয়শ্রেণী:স্পেনীয় পুরুষ ফুটবলার
তৌফিক সাইদু

**তৌফিক সাইদু জানজি আউদু** (, ; জন্ম: ২০ জানুয়ারি ২০০৮; **তৌফিক সাইদু** নামে সুপরিচিত) হলেন একজন স্পেনীয়–ঘানায়ীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০২৩ সালে, সাইদু স্পেন অনূর্ধ্ব-১৫ দলের হয়ে স্পেনের বয়সভিত্তিক পর্যায়ে অভিষেক করেছেন।

## প্রারম্ভিক জীবন
তৌফিক সাইদু জানজি আউদু ২০০৮ সালের ২০শে জানুয়ারি তারিখে ঘানার আক্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সাইদু স্পেন অনূর্ধ্ব-১৫, স্পেন অনূর্ধ্ব-১৬ এবং স্পেন অনূর্ধ্ব-১৭ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২৩ সালের ২৮শে ফেব্রুয়ারি তারিখে তিনি ইতালি অনূর্ধ্ব-১৫ দলের বিরুদ্ধে ম্যাচে স্পেন অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঘানায়ীয় ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৭ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:মালাগা ফুটবল ক্লাবের খেলোয়াড়
বিষয়শ্রেণী:স্পেনীয় পুরুষ ফুটবলার
রাইয়ান বলাইদ

**রাইয়ান বলাইদ খলিল** (, ; জন্ম: ১১ ফেব্রুয়ারি ২০০৫; **রাইয়ান বলাইদ** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০২১ সালে, বলাইদ আলজেরিয়া অনূর্ধ্ব-১৮ দলের হয়ে আলজেরিয়ার বয়সভিত্তিক পর্যায়ে অভিষেক করেছেন।

## প্রারম্ভিক জীবন
রাইয়ান বলাইদ খলিল ২০০৫ সালের ১১ই ফেব্রুয়ারি তারিখে স্পেনের ওরিউয়েলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বলাইদ আলজেরিয়া অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে আলজেরিয়া এবং স্পেনের প্রতিনিধিত্ব করেছেন। ২০২১ সালের ৯ই অক্টোবর তারিখে তিনি ফ্রান্স অনূর্ধ্ব-১৮ দলের বিরুদ্ধে ম্যাচে আলজেরিয়া অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:আলজেরিয়ার আন্তর্জাতিক যুব ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
রাজা হরিদাস

**রাজা হরিদাস**, যিনি **রাজা হরিচরণ দাস ভূঁইয়া** নামেও পরিচিত, তিনি ছিলেন হিজলির একজন বাঙালি হিন্দু শৈব রাজা। তিনি হিজলি রাজ্যকে স্বাধীন শাসক হিসেবে শাসন করেছিলেন, যখন সমগ্র বাংলা অঞ্চল বাংলার সুলতান সিকান্দার শাহের অধীনে ছিল। 

## পটভূমি
রাজা হরিদাস ছিলেন প্রাচীন *হিজলি* *বা কাজলগড় রাজবংশের*  বিশিষ্ট শাসক। তিনি ছিলেন বংশের প্রতিষ্ঠাতা মাহিষ্য ***রাজা মুকুন্দ জানা নায়কের*** ২১তম বংশধর।  চতুর্দশ শতাব্দীর মাঝামাঝি সময়ে, তিনি হিজলির সিংহাসনে আরোহণ করেন এবং স্বাধীন সার্বভৌম হিসেবে শাসন করেন। তাঁর রাজত্বকালে, হিজলি অঞ্চল এবং দক্ষিণ-পশ্চিম বাংলার বিস্তীর্ণ অঞ্চল রাজনৈতিকভাবে আরও সুসংহত এবং সমৃদ্ধ হয়। 

## রসুলপুরের যুদ্ধ

* **<u>সংঘাতের পটভূমি</u>**

১৩৫৯ খ্রিস্টাব্দে, যখন গৌড়ের সুলতান সিকান্দার শাহ দিল্লির সুলতান ফিরোজ শাহ তুঘলকের বিরুদ্ধে বিদ্রোহ ঘোষণা করেন, তখন তিনি হিজলির রাজা হরিদাসের সাহায্য চান। তবে, রাজা হরিদাস একটি শর্তে সাহায্য করতে রাজি হন: সিকান্দর শাহকে গৌড়ের হিন্দু জনগোষ্ঠীর উপর অত্যাচার বন্ধ করতে হবে, তবেই হরিদাস যুদ্ধে তাকে সমর্থন করবেন। সিকান্দার শাহ শর্ত প্রত্যাখ্যান করেন এবং নিজে থেকেই দিল্লির সুলতানের বিরুদ্ধে যুদ্ধে যাওয়ার সিদ্ধান্ত নেন। 

যুদ্ধে তিনি পরাজিত হন এবং পরে ফিরোজ শাহ তুঘলকের সাথে শান্তি চুক্তি স্বাক্ষর করতে বাধ্য হন। এই চুক্তির মাধ্যমে, সিকান্দার শাহ দিল্লির কর্তৃত্বের অধীনে এক ধরণের সামন্ত শাসক হিসেবে গৌড় শাসন চালিয়ে যান। চুক্তির পর, তিনি ধীরে ধীরে সমগ্র বাংলা অঞ্চলে তার প্রভাব ও আধিপত্য বিস্তার করতে শুরু করেন এবং এই সম্প্রসারণবাদী কৌশলের অংশ হিসেবে, ১৩৬৭ খ্রিস্টাব্দে, তিনি হিজলি রাজ্যের উপর আকস্মিক আক্রমণ শুরু করেন। 

* **<u>ফলাফল</u>**

দিল্লির সুলতানের সহায়তায়, সিকান্দার শাহ ৮০,০০০ পাঠান সৈন্যের একটি বাহিনী এবং একটি শক্তিশালী নৌবহরের নেতৃত্ব দিয়ে হিজলি রাজ্য আক্রমণ করেন। জবাবে, রাজা হরিদাস তাঁর নিজস্ব বিশাল মাহিষ্য যোদ্ধাদের বাহিনী এবং সমানভাবে শক্তিশালী নৌবাহিনী নিয়ে তাঁকে যুদ্ধে নিযুক্ত করেন। রসুলপুর নদীর তীরে তিন দিন ধরে এক ভয়াবহ ও দীর্ঘ যুদ্ধ সংঘটিত হয়, যেখানে সিকান্দর শাহ শেষ পর্যন্ত *রাজা হরিদাসের* কাছে পরাজিত হন। পরাজিত সুলতান হিজলির রাজার কাছে তার প্রাণভিক্ষা অনুরোধ করেন। আক্রমণের ক্ষতিপূরণ হিসেবে, তিনি প্রচুর পরিমাণ সম্পদ এবং অসংখ্য কামান ক্ষতিপূরণ হিসেবে প্রদান করেন। অনুরোধ গ্রহণ করে, রাজা হরিদাস প্রাণ ভিক্ষা দেন এবং সুলতান অপমানিত হয়ে যুদ্ধক্ষেত্র থেকে পালিয়ে যান। এই যুদ্ধের ফলে ৮০,০০০ পাঠান সৈন্য এবং ৪০,০০০ মাহিষ্য যোদ্ধা নিহত হন। 

## রাজ্যের পতন
হিজলি রাজবংশের ২৪তম রাজা ***গোবর্ধন দাস ভূঁইয়ার*** রাজত্বকালে, ঈসা খান ১৪৯২ খ্রিস্টাব্দে হিজলি রাজ্য আক্রমণ করেন এবং রাজা গোবর্ধনকে পরাজিত করেন। যুদ্ধের পর, একটি চুক্তি স্বাক্ষরিত হয় এবং ঈসা খানের অধীনে গোবর্ধনকে সামরিক সেনাপতি হিসেবে পুনর্বহাল করা হয়। ফলস্বরূপ, প্রথমবারের মতো, হিজলি তার স্বাধীনতা হারায়। 

## আরো দেখুন

* হিজলি
* সিকান্দার শাহ
* বাংলার ঈসা খান

## তথ্যসূত্র

হর
হর
হর
হর
হর
হর